*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*225. számú előterjesztés*

Bátaszék Város Önkormányzata Képviselő-testületének 2017. november 15-én,

16,00 órakor megtartandó ülésére

*a Bátaszéki Közös Önkormányzati Hivatal létrehozására és fenntartására vonatkozó megállapodás II. módosítása*

|  |
| --- |
| **Előterjesztő:** Kondriczné dr. Varga Erzsébet jegyző**Készítette:** Mórocz Zoltán pénzügyi irodavezető Takácsné Gehring Mária aljegyző**Törvényességi ellenőrzést végezte**: Kondriczné dr. Varga Erzsébet jegyző**Tárgyalja:**Pénzügyi és Gazdasági Bizottság: 2017. 11. 15. |

**Tisztelt Képviselő-testület!**

Bátaszék város, Alsónána és Alsónyék községek képviselő-testületei a 2014. december 9-i együttes ülésükön fogadták el a Bátaszéki Közös Önkormányzati Hivatal (a továbbiakban: KÖH) létrehozásáról és fenntartásáról szóló megállapodást, melyet a képviselő-testületek a 2017. február 15-ei együttes ülésükön módosítottak.

Az önkormányzatunk gesztorságában működő társulások társulási megállapodásának felülvizsgálata kapcsán – amit az elmúlt testületi ülésen tárgyalt a képviselő-testület – szükségesnek láttuk a KÖH megállapodásának hasonló módosítását a tárgyévet megelőző év pénzügyi elszámolásához kapcsolódó határidők és az év végi maradvány felhasználására vonatkozóan. Továbbá egyszerűsíteni szeretnénk a települések közötti elszámolást.

A Magyarország helyi önkormányzatairól szóló 2011. évi CLXXXIX. törvény 85. § (3c) bekezdése szerint a közös önkormányzati hivatal létrehozásáról szóló megállapodást az érintett önkormányzatok szabadon módosíthatják. A módosító megállapodást a közös önkormányzati hivatal jegyzője megküldi az illetékes kormányhivatal részére. Míg a (3d) bekezdés alapján a kormányhivatal a közigazgatási és munkaügyi bíróságtól a módosító megállapodás kézhezvételétől számított harminc napon belül kérheti a módosító megállapodás érvénytelenségének megállapítását, ha a módosítás a közös önkormányzati hivatal működését ellehetetleníti.

Fenti szakasz (3e) bekezdése a módosító megállapodás hatálybalépésének időpontjaként az alábbiakat határozza meg:

*a)* a kormányhivatal (3d) bekezdésben meghatározott keresetindítási jogáról történő lemondását követő nap,

*b)* ha a kormányhivatal a számára a (3d) bekezdésben biztosított keresetindítási határidőben nem nyújt be keresetet, a keresetindítási határidő leteltét követő nap,

*c)* ha a közigazgatási és munkaügyi bíróság jogerős döntésével elutasítja a kormányhivatal keresetét, a döntés jogerőre emelkedésének napja, vagy

*d)* ha a módosító megállapodásban a megállapodás hatálybalépésének megjelölt időpontja az *a)-c)* pontokban meghatározott időpontoknál későbbi időpont, akkor a módosító megállapodásban megjelölt nap.

**H a t á r o z a t i j a v a s l a t :**

**a Bátaszéki Közös Önkormányzati Hivatal létrehozására és fenntartására vonatkozó megállapodás II. módosítására**

Bátaszék Város Önkormányzatának Képviselő-testülete

1. a Magyarország helyi önkormányzatairól szóló 2011. évi CLXXXIX. törvény 85. § (3c) bekezdésben foglaltak alapján a 174/2014.(XII.9.) önkormányzati határozattal elfogadott Bátaszéki Közös Önkormányzati Hivatal létrehozására és fenntartására vonatkozó megállapodás II. módosítását – a határozat melléklete szerinti tartalommal – *2018. január 1-jei hatállyal* jóváhagyja,
2. felhatalmazza a város polgármesterét a megállapodás módosításának aláírására.
3. felkéri a város jegyzőjét, hogy a Tolna Megyei Kormányhivatal részére a megállapodást küldje meg.

*Határidő:* 2017. november 20.

*Felelős:* Kondriczné dr. Varga Erzsébet jegyző

 (a határozat megküldéséért) és

Dr.Bozsolik Róbert polgármester

 (a megállapodás aláírásáért)

*Határozatról értesül:* érintett települések polgármesterei

 Bátaszéki KÖH pénzügyi iroda

 irattár